作者:貫休
標題:蜀王登福感寺塔三首
內容:天資忠孝佐金輪，香火空王有宿因。此世喜登金骨塔，釋子霑恩無以報，只擎章句貢平津。似聖悲增道不窮，憂民憂國契堯聰。兩髯有雪丹霄外，林僧歲月知何幸，還似支公見謝公。步步層層孰可陪，相輪邊日照三臺。喜歡烝庶皆相逐，一年一度常如此，願見文翁百度來。